
Can Vies posa TMB 

contra les cordes 





Can Vies espera la sentència després 
d’un judici llarg però trepidant, en què 
es van desmuntar contundentment els 
arguments de l’acusació 


Paral ·lelament, davant de l’Audiència 
Provincial un acte de suport organitzat 
al detall i que s’allargà tot el dia va 
congregar centenars de persones 



En el moment de tancar aquesta edició de la 
burxa encara no es té notícia de la sentència 
del judici celebrat el passat dijous 24 de 
gener. A les properes pàgines trobareu una 
crònica de la jornada, que es desenvolupà en 
dos escenaris: un, a l’interior de l’Audiència 
Provincial, i l’altre, a fora, al passeig Lluís 
Companys. 

[pàgines 3 i 41 





A las ocho en el Bule Dixebra n'acción En el valle 
de Elah ‘Carpaccio’ de carxofes 


parèntesi 


1 pàgines centrels 


t 


SANTS 


Tanca l'atenció 


continuada de 
Numància 

El dia 31 de març està previst el 
tancament del servei per l’aper- 
tura del nou centre d’urgències 
d’atenció primària de Manso. El 
el personal treballador està sent 
reubicat en altres centres. 

1 pàgina 41 


EN MOVIMENT 


l’FSCat, espai de 
trobada i debat 
per als moviments 
socials 

Més de 5.000 persones d’arreu 
dels Països Catalans han parti¬ 
cipat en els debats del Fòrum 
Social Català, celebrat a la Uni¬ 
versitat de Barcelona. Més de 
5.000 persones que aposten 
per un món millor. 

, 1 pàgina 81 


ARREU 


Torna la revolta 
deribre 

Quatre anys després de la dero¬ 
gació del transvasament, les ter¬ 
res de l’Ebre continuen acumulant 
amenaces i greuges: la nova cul¬ 
tura de l’aigua s’ha quedat en un 
eslògan, produeixen el 65% de 
l’energia de Catalunya... Una no¬ 
va plataforma ha llençat un mani¬ 
fest titulat L’Ebre diu prou. De mo¬ 
tius no els en falten. 

. 1 pàgina 111 

5.000 persones en només dos dies 


Amb els metges de primària 


E l que el Fòrum Social 
Català (FSCat) ha dei¬ 
xat clar aquest cap de 
setmana (del 25 al 27 de gener) 
és que els moviments socials 
estan vivint una època d’efer¬ 
vescència. Sense voler caure en 
el triomfalisme, és molt impor¬ 
tant assenyalar el fet que en no¬ 
més dos dies han passat per les 
més de 90 activitats que s’han 
dut a terme a l’Edifici Històric 
de la Universitat de Barcelona 
unes 5.000 persones. En la ma¬ 
joria de xerrades i tallers, la 
mitjana ha estat d’aproximada¬ 


ment 70 participants. Però la ro¬ 
tunditat d’aquest èxit ens parla 
d’alguna cosa més. No només 
s’ha pogut veure que als Països 
Catalans hi ha un gran nombre 
d’associacions i col·lectius 
plens de vida, variats, amplis i 
plurals, sinó que també s’ha de¬ 
mostrat que aquests poden or¬ 
ganitzar-se i crear. Els movi¬ 
ments socials estan en creixe¬ 
ment i, a més, són capaços de 
coordinar-se per organitzar pro¬ 
jectes comuns i de gran magni¬ 
tud. Més de 200 entitats (de les 
quals estaven excloses les rela¬ 


cionades amb els governs) han 
tingut un espai on donar-se a 
conèixer i intercanviar expe¬ 
riències, no només durant les 
mateixes jornades, sinó també 
en tot el procés previ a la seva 
celebració. Ara bé, davant d’un 
èxit de convocatòria com 
aquest, algú n’ha sentit a dir al¬ 
guna cosa en els grans mitjans 
de comunicació? La premsa ofi¬ 
cial s’ha fet un ressò mínim (si 
no nul) d’aquest esdeveniment. 
D’aquesta manera, deixa ben 
clar quines són les notícies que 
els interessen i quines no. 


J a és hora que les demandes, 
més que legítimes, del col- 
lectiu de metges de primària 
comencin a obtenir resposta. Els 
professionals són el puntal del siste¬ 
ma sanitari, i unes bones condicions 
de treball són bàsiques com a dret 
laboral dels mateixos professionals, 
així com a dret dels ciutadans i ciu¬ 
tadanes de rebre una atenció de 
qualitat. Què podem demanar a un 
metge que ja ha visitat 40 o 50 per¬ 
sones abans de nosaltres? La situa¬ 
ció està arribant al seu límit. Sem¬ 
bla que només tinguem dues opci¬ 
ons possibles: o bé patir cues per 
poder ser atesos amb el temps que 


mereixem o passar per una visita 
llampec si no volem patir una llarga 
espera. No serveix de res que s’am¬ 
pliï l’horari dels centres d’atenció 
primària si no es resol el problema 
de saturació que viuen els CAP. No 
només ens cal més atenció, sinó so¬ 
bretot millor atenció. Per això s’ha 
de limitar el nombre de pacients per 
metge i, si és necessari ampliar els 
seus horaris laborals, cal retribuir 
aquest sobreesforç. Només així tots 
i totes en sortirem guanyant; met¬ 
ges i pacients. El col·lectiu mèdic 
de l’atenció primària continua amb 
una lluita encetada ja fa temps, i cal 
que els ciutadans els fem costat. 



Estem de rebaixes! 

NEUS BRANAS VALCÀRCEL 

Arriba el Nadal i ens deixem 
arrossegar per la febre de les 
compres. Creieu que necessitem 
tot allò que comprem o ens cre¬ 
em necessitats il·lusòries? 

Ens bombardegen amb tota 
una campanya publicitària que 
ens lobotomitza el cervell i ens 
empeny a comprar com a bojos. I 
quan pensem que tot s’ha acabat 
i podem respirar tranquils... zas! 

Arriben les rebaixes. No! Però si 
no tenim diners! Doncs resulta 
que durant les rebaixes les boti¬ 
gues continuen plenes de gent 
comprant coses que no necessita, 



Proposo que a partir d’ara ens 
regalem temps per passar amb 
els nostres, carícies, petons, pa¬ 
raules, somriures... 


però com em puc re¬ 
sistir a comprar unes 
botes de pell de 
mostela que estan a 
meitat de preu enca¬ 
ra que no siguin del 
meu número?! 

De debò necessi¬ 
tem tanta roba o 
canviar de mòbil ca¬ 
da tres mesos? Per 
viure jo necessito 
respirar, menjar, 
beure i fins i tot 
m’atreviria a dir que necessito 
estimar i que m’estimin. Però no 
tots aquests béns que m’allunyen 
del que sóc, del que som. 


CARTES ALA BURXA 


Envia’ns el teu escrit a laburxa@laburxa.org o a 
Can Vies (c. Jocs Florals, 42. BCN 08014). 


No és una carta als Reis, 

és una legítima exigència jordi oriola i fou» 


En ple període nadalenc, quan em disposava a 
comprar compulsivament i a afartar-me com un bon 
ciutadà mitjà, em van caure a les mans un parell 
d’informes sobre la pobresa a Catalunya, amb dades 
que normalment no debatem: un era de Càrites i 
l’altre, de la Fundació Bofill. Com a titulars podem 
extreure’n que un 25% de les famílies han passat 
per una situació de pobresa i un 11% no se n’ha 
pogut sortir. Davant d’aquestes xifres, penso que la 
prioritat número u d’un govern que vol ser d’es¬ 
querres hauria de ser eradicar aquestes situacions 
d’indignitat. Abans que els polítics s’excusin amb la 
manca de pressupost, assenyalaré algunes partides 
públiques que es podrien haver estalviat amb una 
prèvia explicació a la població del lloable 
redireccionament dels fons: la Generalitat s’ha 
gastat 73.000 euros en postals de Nadal. L’Ajun¬ 
tament ha dedicat 38.000 euros a l'enllumenat na¬ 
dalenc. S’han gastat 500.000 euros en la desfilada 
dels Reis Mags a Barcelona. I faig aquest recompte 
una mica frívol per mostrar que vivim d’esquenes a 


la pobresa de molts conciutadans, però segurament 
es podria aconseguir una quantitat més gran de 
diners en la següent partida: la Generalitat ha 
acordat pagar 12 milions d’euros a la multinacional 
Microsoft en llicències d’ús del seu software. No 
podríem utilitzar programari Linux no privatiu i gratuït 
com fan el Brasil, Veneçuela i Extremadura? I ara 
parlem d’un veritable càncer per a la societat: la 
corrupció. Un amic que treballa en una constructora 
que executa projectes públics em va confessar que 
les administracions paguen més del compte per tal 
que es faci la feina en temps rècord per tenir les 
obres enllestides abans de les eleccions, cosa que 
suposa un ús il lícit de fons públics i un risc per als 
treballadors (com ha passat amb els 14 morts a les 
obres del TAV) i aquest amic també em va confirmar 
que les constructores pagaven i segueixen pagant 
comissions a canvi de les adjudicacions i que són 
superiors al 3%. En fi, potser estic demanant 
massa... però, sabent com són les dretes, només 
volia que es notés que tenim un govern d’esquerres. 


Salt de Plens 

Berlín 

QUELNESS 


Una de les icones del segle XX 
és la foto dels soldats soviètics 
fent onejar una bandera al cap¬ 
damunt d’un Reichstag fumejant. 
La guerra a Europa s’havia 
acabat. El fotògraf va ser l’u¬ 
craïnès d’origen jueu Yevgeny 
Khaldei, i sembla que va fer la 
foto un parell de dies després de 
l’entrada a Berlín, amb unes 
tovalles vermelles a les quals hi 
va pintar la falç i el martell. O 
sigui que no es va fer el mateix 
dia de l’ocupació, el 30 d’abril 
de 1945 a les 22.50 hores, com 
ens volien fer creure. Bé, això no 
té cap importància perquè el que 
compta és que es fes. Ara bé, la 
icona més coneguda de la segona 
gran guerra no és altra que la del 
grup de marines nord-americans 
plantant la bandera de les barres 
i estrelles al cim de l’illa d’Iwo 
Jima, al Pacífic. La va fer el pe¬ 
riodista Joe Rosenthal, de pares 
russos d’origen jueu, que va 
guanyar el premi Pulitzer, tot i 
que també corrien rumors que va 
ser impostada o falsejada. 

Si bé la imatge dels marines 
posseeix una bellesa extraor¬ 
dinària, una força considerable i 
una composició encertadíssima, 
és evident que pel que fa al 
simbolisme no li arriba a la sola 
de la sabata de la del Reichstag. 
On era el centre del mal; en una 
illeta del Pacífic o a l’orgullós 
Berlín? L’edifici en runes és la 
metàfora visual més contundent 
sobre la fi del nazisme que hom 
pogués imaginar. 

Però la història és la que és. 
Els comunistes, després d’admi¬ 
rar al món amb la seva força mi¬ 


litar, es va haver de replegar, 
arran de la conferència de Ialta, 
darrere l’anomenat teló d’acer , 
amb un mur de Berlín que evi¬ 
tava la sagnia de “camarades” 
que volien fugir dels paradisos 
socialistes. La igualtat d’oportu¬ 
nitats, la desaparició de les 
classes socials i de la propietat 
privada, l’emancipació de la 
dona i tota la resta d’anhels que 
despertava el marxisme no van 
reeixir. Segurament l’escleròtica 
estructura dels partits comunistes 
i l’autoritarisme extrem dels seus 
dirigents hi van tenir molt a 
veure. Caldrà tornar a intentar-ho 
d’una altra manera. 

Ara pels carrers i avingudes 
del Berlín oriental, on durant 
anys l’austeritat era la norma i 
només hi circulaven automòbils 
amb motors de dos temps, si ex¬ 
ceptuem els cotxassos oficials, hi 
ha tot el luxe del món. Una cor¬ 
rua de BMW, Audis i Mercedes 
passen per davant de les botiges 
de Vuitton, Prada, Gucci i tota la 
pesca que ocupen la Friedens- 
tasse, el carrer on hi havia el 
famosíssim Check Point Charlie 
(protagonista de mil i un films 
d’espies), sense que hi faltin els 
inevitables Starbuck’s. De la 
guerra freda només en queda el 
trist record d’uns metres de mur 
prop de Postdamer Platz. La 
plaça, que va ser destruïda pels 
bombardejos durant la batalla de 
Berlín, mentre hi havia el mur 
era un solar inhòspit i terra de 
ningú. Ara, amb el nous i 
moderns edificis, ha esdevingut 
el símbol per excel·lència del 
triomf de l’Oest sobre l’Est. 


la Burxa 

Periòdic de Comunicació 
Popular de Sants 
i barris veïns 


La Burxa és una revista editada per un equip de redacció que 

es troba cada dilluns al CSA Can Vies (c. Jocs Florals, 42) 

Periodicitat: mensual 

Telèfon de contacte: 93 422 16 13 

Adreça electrònica: laburxa@barrisants.org 

La Burxa no es fa responsable dels articles d’opinió. 


FE D'ERRADES: L’entrevistat del mes passat té per nom Josep Xarles i no pas Jordi, com va sortir. 


En aquesta Burxa hi han col·laborat: Roser Benavent, Toni Gonzàlez, Gemma Parera, 
Pau Canela, David Vàzquez, Yolanda, Soto, Jordina i Laia Sànchez Amat, Mireia Pui, 
Carme, Ester Rams, Anna Farré, Helena Olcina i Amigo, Guillem Sànchez, Isaac, Marc, 
Miquel Darnés, Agus Giralt, Lancelot, Natàlia, Irene, Anna Violeta, Karles, Assemblea de 
Can Vies, Cooperativa Germinal, Marta Devesa, La Ciutat Invisible, Àlex Tisminetzky, 
Jordi Calvo Rufanges, Dima Anaboussi i Josep Sabaté i Ibànez. 

Centenars de persones 
se solidaritzen amb Can Vies 


[ Un esmorzar, actuacions, parlaments i un dinar omplen el passeig Lluis 
Companys. Més d’un centenar de veus i de caps dient i pensant el mateix: Can 
Vies és del barri i a Sants es queda 


[ El judici (que va quedar vist per a sentència) es va allargar més de cinc hores, 
però no va caler un segon dia. La sentència es donarà a conèixer a meitat o 
final de febrer (entre dues setmanes i un mes després del judici) 


] 



- L —^-P 

Centenars de persones s’aplegaren al llarg de tot el matí a la porta de jutjats per donar suport al centre social. ALBERT GARCIA 


IRENE ■ SANTS 

A tres quarts de nou del matí ja es 
veia que al passeig Lluís Com¬ 
panys passava qualque cosa. Més 
d’una cinquantena de persones es 
concentraven i acabaven d’en¬ 
llestir les pancartes, l’equip de so i 
les taules que ocuparien durant 
més de cinc hores aquell espai. Se¬ 
gons els cartells que anunciaven la 
concentració amb motiu del judici 
contra el CSA Can Vies, es durien 
a terme actuacions musicals, de 
cultura popular, parlaments, un 
esmorzar i un dinar. I així va ser. 

Pancartes amb lemes com 
“Aturem la injustícia”, “Can Vies 
és del barri” i “Cases per a tot¬ 
hom” decoraven el passeig que 
rebia l’afluència de gent. Les 
taules les ocupaven els col·lectius, 
ateneus i associacions com 
l’Assemblea de Joves de Sants, 
Propaganda pel Fet!, La Toma, 
l’Assemblea de Barri de Sants i la 
Kasa de la Muntanya. La gana 
començava a fer-se notar i 
l’esmorzar va posar-se damunt la 
taula. Sucs, cafè, llet, pa de pessic 
i altres dolços varen fer que la gent 
comencés a entrar en calor. 

Just davant d’on es feia 
l’esmorzar, però a l’altra banda, se 
situava un camió al qual li havien 
tret la lona que el tapava. Just aquí 
és on es durien a terme totes les 
actuacions musicals i on els 
col·lectius, ateneus, organitza¬ 
cions, etc. llegirien els seus ma¬ 
nifestos. El tret de sortida de la 
jornada va ser la llegida de tres 
manifestos: el de la Plataforma 
Veïnal de Suport a Can Vies, el 
manifest del mateix CSA Can Vies 
i, finalment, el del comitè d’em¬ 


presa de la CGT de metro i auto¬ 
bús. Seguidament, les persones i 
entitats autoinculpades entraren 
dins l’Audiència Provincial. 

Pirat’s Sound Sistema (un dels 
grups autoinculpats) va marcar 
l’inici de les actuacions musicals. 
Per sobre el camió varen passar 
gmps i cantautors com La Txaran- 
ga Revoltosa, Tsunami, Cesk 
Freixas, At-Versaris, el Nota, Kill, 
Feliu Ventura i Ràbia Positiva. 
També hi hagueren actuacions de 
teatre, de les colles bastoneres de 
Sants, de Gràcia i del Montserratí i 
dels Diables de Sant Andreu. 


A la dreta de l’escenari hi havia 
els dos locutors de Ràdio Can Vies. 
Amb una taula, dos micròfons i un 
ordinador, varen amenitzar la jor¬ 
nada amb la retransmissió en 
directe de tot el que estava passant. 
Entre grup i grup i parlament i par¬ 
lament es podia escoltar “Con¬ 
fidencial Can Vies”, un repàs de la 
cronologia dels més de deu anys 
del centre social Can Vies al barri. 

Mentre tot això es duia a terme, 
el col·lectiu La Txirivita anava pre¬ 
parant el dinar: una fideuà amb 
productes ecològics. La gran 
afluència de gent va fer que molta 


no pogués dinar, ja que els plats es 
varen acabar. 

Finalment, i passats dos quarts 
de quatre, varen sortir les persones 
que havien estat al judici durant tot 
el matí. Aplaudiments i primeres 
reaccions varen acompanyar el 
final de la jornada. 

I, en paral lel, el judici 

Mentre a fora tothom donava el 
seu suport a Can Vies de maneres 
diferents (amb una paradeta, una 
pancarta o un manifest) a dins 
s’estava celebrant el judici. 

Durant les més de cinc hores 


que va durar el judici, el conjunt 
d’advocats i advocades de la 
defensa es varen convertir en una 
sola persona per fer valer els seus 
arguments i demanar que es des¬ 
estimi la demanda interposada per 
TMB. A dins la sala també hi havia 
els i les representants de les 13 
entitats personades en la causa: la 
burxa, l’Assemblea de Joves de 
Sants, el Col·lectiu per la Difusió 
Cultural de Sants, l’Associació de 
Veïns de Sants, l’Associació de 
Veïns de la Bordeta i Sant Medir, la 
CAL, el Col·lectiu per la Vivenda 
Digna de Sants, Pirat’s Sound 
Sistema, Papers per a Tothom, la 
CGT de Catalunya, el FAGC, les 
CJC i el Casal Independentista de 
Sants Jaume Compte. 

Al judici es varen presentar 
informes per part de la defensa que 
negaven l’estat de ruïna que 
denuncia TMB, un document datat 
el 1984 que acredita que Ferrocar¬ 
rils Metropolitans de Barcelona 
(antecessora de TMB) va cedir 
aquest espai a la CNT, testimonis 
presencials d’una reunió el 1998 
amb el Districte que deia que el 
document estava en vigor... L’acu¬ 
sació va intentar demostrar que 
l’edifici va estar en desús basant-se 
en un comunicat de la pàgina web 
del CSA, però un veí va declarar 
que a Can Vies sempre hi havia 
hagut activitat i que la data del 10 
de maig és simbòlica, ja que és 
quan s’obrí un espai que s’havia 
arreglat després d’un incendi. 

El judici va quedar vist per a 
sentència i, en principi, aquesta ha 
de sortir a la llum entre dues 
setmanes i un mes després de la 
celebració del judici. 


MES DE CENT SIGNATURES 
A ‘LA BURXA’ I CAN VIES 

El passat dimecres 18 de gener, quan faltaven només 
dos dies per al judici de Can Vies, quatre repre¬ 
sentants de la burxa lliuraren a Transports Metro¬ 
politans de Barcelona (TMB) el centenar de 
signatures de periodistes i comunicadors que van 
recollir en suport del projecte, la burxa té la seva 
redacció allotjada al Centre Social Can Vies, l’edifici 
del qual és propietat de TMB i que ara vol desallotjar, 
fet que posaria en perill la continuïtat del periòdic. 

Les signatures es van donar en mà al conseller 
delegat de TMB, Constantí Serrallonga, que es va 
interessar per la tasca desenvolupada per la burxa 
però que lamentava que la demanda “era una decisió 
presa”. Encara que no precisà què pretén fer TMB 
amb el solar (reconegué que no els interessa l’edifici) 
assegurà: “no s’hi construiran pisos”. 

Entre els signants del manifest on es demana a 
TMB que recapaciti i que aturi la demanda hi ha els 
directors del diari El Punt (Ferran Espada) i Berna 
(Martxelo Otamendi), l’editor d’E/ Jueves (Jose Luís 
Martín), l’exdirectori l’exsubdirector d’O Per/ód/co de 
Catalunya (Antonio Franco Estadella i Àngel Sànchez 
respectivament) i l’exsubdirector d’E/ Triangle (Flum- 
bert Roma), a més d’escriptors i col·laboradors 


DONEN SUPORT 



Constantí Serrallonga rebent les signatures. G. SÀNCHEZ 


habituals en premsa com Matthew Tree, Josep Maria 
Terricabras i Ricard Vilaregut. Col ■lectivament s’han 
adherit al manifest el Sindicat de Periodistes de 
Catalunya (SPC) i el Grup de Periodistes Ramon 
Barnils. També s’hi han adherit mijtans de 
comunicació com ara L’Eixida, L’Heura, La Talaia, 
Directa, Catalunya, lllacrua i L’Accent, a més del 
programa de ràdio “Ones de Dones” (Ràdio Gràcia). 
Tot i que el judici està vist per a sentència, fins ara no 
hem parat de rebre adhesions, la burxa agraeix la 
resposta solidària del món de la comunicació. 


‘EL BARRI VOL CAN VIES’ 



El dissabte 19 de gener, a dos quarts de vuit de l’horabaixa, tenia lloc 
al Centre Social de Sants l’acte en suport al CSA Can Vies previ al 
judici. Davant d'una setantena de persones començà l’acte, on les 
entitats varen poder explicar el perquè de la seva defensa del CSA i 
de les activitats que s’hi duen a terme. 

El primer torn fou per a un representant de la Plataforma Veïnal 
de Suport a Can Vies, el qual també va parlar del que impliquen les 
obres del TAV (tren d’alta velocitat) per al barri, i va donar a conèixer 
que més de 100 entitats s’havien adherit a la Plataforma. A continua¬ 
ció, va parlar un representant del CSA Can Vies, seguit de col lectius 
com la burxa, Negres Tempestes, el JAG, un dels grups de teatre 
que assagen a 
Can Vies, la 
Guerrilla Tra- 
volaka, el col- 
lectiu del local 
de música on 
hi assagen sis 
grups i la Colla 
Bastonera de 
Sants, que 
també empra 
l’espai per pre¬ 
parar les seves 
actuacions. 

El 


Centre Social estava a ple vessar. 

Noves mobilitzacions dels metges de 
primària per unes condicions dignes 

[ Han editat 6.000 postals per la consellera de salut Marina Geli dema- El CAP Montnegre fa 8 anys que espera un canvi de local mentre 

nant solucions a la saturació de les consultes i la sobrecàrrega laboral atén els seus pacients en un espai massificat 


Una de les postals editades pel Sindicat de Metges de Catalunya. 


A PEU DE CARRER 


TINTO du el 
barri a judici 

Impressionant la posada en 
escena de Can Vies per al 
judici: pancartes, paradetes, un 
camió-escenari... Però si a fora 
impressionava (sobretot l’es¬ 
morzar), a dins ja es va brodar: 
no gaudia tant en un judici des 
de les pel -lis de Perry Mason. 

La “prova secreta” de la de¬ 
fensa era un document signat 
per la direcció de TMB (des¬ 
conegut per la seva lletrada) on 
cedia l’espai a la CNT com a 
local sindical. A partir d’aquí, 
públic i imputats vam assborir 
com tota l’estratègia de l’em¬ 
presa, que venia a un passeig 
militar, s’enfonsava al ritme que 
l’advocada es feia petita. 

Les proves i els testimonis 
de la defensa eren contun¬ 
dents: el president del Comitè 
d’Empresa del metro i signant 
del document. També el se¬ 
cretari general de la CNT decla¬ 
rant que el seu sindicat havi fet 
un ús ininterromput de l’edifici i 
que hi permetia les activitats al 
teixit social del barri... Docu¬ 
ments i més testimonis, alguns 
amb una memòria extraor¬ 
dinària, descrivien un escenari 
no previst per TMB. 

S’ha de reconèixer, però, 
que s’havien buscat una bona 
advocada. Va reaccionar amb 
rapidesa, tractant de negar-li 
validesa a un contracte signat 
pels seus propis clients i entrant 
a sac amb els drets de CGT 
sobre l’antiga CNT (tema po¬ 
lèmic que necessitaria un judici 
per si mateix). 

Al final es va haver de con¬ 
formar amb l’extracte d’una 
web (per internet es pot trobar 
de tot) i un informe policial que 
assegurava que a Can Vies hi 
havia “membres de la tribu ur¬ 
bana dels okupes”. Una prime¬ 
ra fila de demandats amb una 
mitjana de 60 anys desmunta¬ 
va de nou els seus arguments. 

I és que la senyora lletrada 
no sabia que amb Can Vies no 
demandava una “colla d’oku- 
pes”. Sinó que és tot un barri 
qui gaudeix i dinamitza aquest 
espai. Un barri representat per 
les 13 persones de les 13 enti¬ 
tats presents. I dur un barri a ju¬ 
dici (i totes les seves complici¬ 
tats i relacions) és més difícil 
del que una es podria pensar. 

GUILLEM SÀNCHEZ 


GEMMA PARERA ■ SANTS 

El Sindicat de Metges de 
Catalunya ha iniciat una cam¬ 
panya per reclamar millores a 
P atenció primària. Una primera 
acció ha estat la impressió de 
6.000 postals que seran envia¬ 
des a la consellera de Salut, Ma¬ 
rina Geli. A través de les pos¬ 
tals, amb el lema “No m’explo¬ 
tis”, es denuncia la sobrecàrrega 
que pateixen els metges d’a¬ 
tenció primària i es reclamen 
millores professionals. 

Ja fa temps que aquest col- 
lectiu demana un màxim de 
1.500 pacients assignats per als 
metges de família i 1.000 per als 
pediatres, i que no es facin més 
de 25 visites al dia, fet que 
representaria poder comptar 
aproximadament amb 10 minuts 
per visita. Segons Metges de 
Catalunya, només així es pot ga¬ 
rantir una atenció de qualitat. 

Demandes ignorades 

L’Institut Català de la Salut 
(ICS) ha ignorat reiteradament 
les seves demandes i va anun¬ 
ciar abans de l’estiu de l’any 
passat que s’obririen els am¬ 
bulatoris de 8 del matí a 9 del 
vespre, i va acusar els metges de 
no complir amb el seu horari. 


Des de Metges de Catalunya 
es denuncia que aquesta mesura 
es plantegi sense resoldre prè¬ 
viament la saturació de les con¬ 
sultes i la sobrecàrrega laboral. 
Els metges de primària estan 
fent actualment més de les 24 


hores setmanals assistencials 
que els pertoquen per llei (tenen 
12 hores més de dedicació des¬ 
tinades a recerca i docència) i 
no estan retribuïts en conse¬ 
qüència. No s’oposen a l’am¬ 
pliació d’horaris, però demanen 
que es vegi reconegut econòmi¬ 
cament el seu sobreesforç. 

S’han realitzat assemblees i 
s’ha informat els diferents CAP 


de Barcelona i de Catalunya, 
entre ells els del barri de Sants, 
els quals, com els del conjunt de 
la ciutat i de l’àrea metro¬ 
politana, són els que major 
sobrecàrrega pateixen. De mo¬ 
ment, s’ha aconseguit aglutinar 
tots els professionals de l’a¬ 
tenció primària de salut i es 
preveuen mobilitzacions en cas 
que la situació no es resolgui. 


EL CAP MONTNEGRE ESPERA NOU 
LOCAL DES DE FA 8 ANYS 


El CAP Montnegre arrossega una sèrie de problemàtiques des de fa 
anys. En aquest CAP, situat en els baixos i la primera planta d’un 
edifici del carrer Montnegre, al barri de les Corts, s’ubiquen dos equips 
d’atenció primària. Des de fa vuit anys esperen un canvi de local, ja 
que el que ocupen actualment és massa petit i es troba massificat. Per 
aquest motiu ja va ser traslladada la pediatria al CAP de Numància. 

Ara fa un any la consellera de Salut, Marina Geli, va posar la 
primera pedra del que havia de ser el nou local del CAP Montnegre. 
Tot i així, la construcció encara no ha començat i, en canvi, s’ha 
notificat al personal que un dels equips es traslladarà al CAP Numàn¬ 
cia i la pediatria tornarà al Montnegre. Tot això s’ha dut a terme sense 
consultar la Junta de Personal ni els sindicats, malgrat que hi estan 
obligats per llei, per la qual cosa la delegada de la Junta ha interposat 
una al legació a l’ICS. De moment, el personal es nega a traslladar-se 
i reclama la construcció del nou local. També es demana que es 
clarifiquin els dos equips, ja que actualment atenen pacients de les 
dues àrees bàsiques que acull el CAP. 


TANCA L’ATENCIO CONTINUADA 
DE NUMÀNCIA 


L’atenció continuada del CAP Numància ja té data de tancament. 
El motiu és que ha estat inaugurat aquest mes de gener el nou 
centre d’urgències d’atenció primària (CUAP) de Manso. Els 
professionals de l’atenció continuada de Numància estan sent 
reubicats en altres centres i s’està contractant personal suplent 
per cobrir l’atenció fins al dia 31 de març, moment en que està 
previst el tancament del servei. 

Segons els afectats, d’aquesta manera s’aconsegueix apai¬ 
vagar les seves reivindicacions. Es tracta d'un col -lectiu que ha 
denunciat reiteradament les irregularitats en tot el procés de 
tancament, marcat per una incertesa constant, i ha reivindicat una 
millora de les seves condicions laborals. 



mi 

ta;- 


^ n documentals, 
% curts, 

• I ,yindependent, 
jj projeccions, 


i mes, 


^idoo Club 


C/ Valladolid 25 
Tel 93 336 07 29 


08014 

BARCELONA 


cafès* Tes 
tees * Copes 

Ananides * Tapes * Entcepans 
ElBa^a en pantalla rjeqünt 
ExpoSidionS *Tercassa 


±K 

I I o r i s t e r i u 

vallesp ir,16 

08014 ben. 
tel 93 490 29 83 



DEMANEU HORA 

Plaça D’Osca 7-11 Local 4 - 08014 BARCELONA 

Tel. 93 298 83 35 


Pla$ Osca, 12 - o8oi4 Barcelona 
T. 691 §§ 65 28 * uiuim.fo-taf.com 





























5 


B* FEBRER 2008 


sants 


S’aprova el Pla d’actuació 
del Districte 


OPINIÓ 


El passat dia 22 el Pla d’actua¬ 
ció municipal 2008-2011 per a 
Sants-Montjuic va ser aprovat. 
Aquest document defineix les 
principals línies d’actuació i 
prioritats del govern del distric¬ 
te per als propers quatre anys; 
per aquesta raó des de la burxa 
hem volgut saber què hi diu. 



Tu què faries? 





Adalt: cartells de la milionària campanya 
perquè la ciutadania participés en 
l’elaboració dels plans d’actuació 
municipals i dels districtes. A baix: ple del 
Districte en què aquesta es va aprovar. 


En el nom del PAD 

ROSER BENAVENT 

El PAD, Pla d’actuació municipal del 
Districte, va servir per fer evident la 
correlació de forces al ple del Districte. 
L’oposició formada per CiU, ERC i el 
PP va tombar al ple del desembre la 
proposta presentada per l’equip de 
govern. Va ser una forma d’ensenyar 
les dents i posicionar-se de cara a 
futures negociacions. A l’últim ple, el 
de gener, aquest pla s’ha aprovat amb 
només l’abstenció del PP i amb més o 
menys afegitons segons qui expliqui 
la versió dels fets. 

De fet, als nostres barris caldrà 
compaginar diverses actuacions, com 
ara l'àrea de rehabilitació integral dels 
cascos antics, l’àrea especial de reha¬ 
bilitació integral (el pla Chacón) per 
mitigar l'impacte del TAV, la inclusió al 
Pla de barris de la Bordeta i de part de 
Sants, i finalment l’esmentat PAD, que 
serien les actuacions “normals” de 
l’Ajuntament en aquests quatre anys. 

Si us mireu el document, que 
podeu trobar a la web del Districte 
(www.bcn.cat), veureu que tot és 
“ampliarem i renovarem”, “mi¬ 
llorarem”, “impulsarem”, “apostem per 
la cultura”, “seguirem treballant per la 
millora de la participació”... En fi, 
frases buides o que poden tenir el sig¬ 
nificat que cadascú li vulgui donar. En 
el procés previ, tant el Secretariat com 
les entitats del Centre Social de Sants 


van presentar, però, un bon nombre 
de propostes concretes. 

Si rellegim el document, podem 
anar fent llista de coses per, d’aquí a 
un temps, treure-la i veure què ha 
passat realment. Al PAD es com¬ 
prometen a crear una xarxa de casals 
públics per a gent gran, implementar 
els camins escolars que la Comissió 
de Veïns de la Bordeta va estudiar, 
traslladar el CEIP Perú a Can Batlló, 
crear casals de joves als barris del 
districte i reservar sòl a Can Batlló per 
a un equipament juvenil. També es 
comprometen a estudiar programes 
d’autogestió per als equipaments ju¬ 
venils, tal com el Centre Social de 
Sants va demanar. De fet, el millor 
que podrien fer en aquest àmbit seria 
reforçar i consolidar el Centre Social 
Autogestionat Can Vies com a 
experiència existent i fructífera. Altres 
propostes concretes són remodelar el 
mercat de Sants i els carrers Moianès, 
Leiva, Sant Roc, Olzinelles, Gayarre, 
Constitució, Rossend Arús, Almeria, 
Navarra, Sants (entre Brasil i Riera 
Blanca), etc., a més de les places 
Súria i Ibèria. S’hi han de sumar els 
projectes de peatonalitzar els cascos 
antics de Sants, el Triangle i la Borde¬ 
ta i de crear carrils bici al barri. 

De les propostes d'incrementar la 
participació ciutadana val més no par- 
lar-ne, ja que només es refereix a im¬ 
plementar els esquàlids acords de l’a¬ 
nomenat Pacte de l’Institut. Però això 
ja és un altre tema. 


Acaba el conflicte de FRAPI 
després de 5 mesos de lluita 


ÀLEX TISMINETZKY - SANTS 

El passat 22 de gener, l’Assemblea 
dels Treballadors de FRAPE va ac¬ 
ceptar un acord. Després de cinc 
mesos de concentracions, ocupa¬ 
cions de la fàbrica i tancaments 
com el de la Catedral de Barcelona, 
l’Assemblea de Treballadors va vo¬ 
tar a favor d’un acord que suposa 
92 acomiadaments ja autoritzats 
per la resolució de l’ERE de la 
Conselleria de Treball, encara que 
incrementant la indemnització dels 
20 dies per any aprovats per la Ge¬ 
neralitat, fins a 45 dies per any, més 
una quantitat lineal de 7.000 euros 
per acomiadat. A canvi, el Comitè 
ha d’acceptar un augment de pro¬ 
ductivitat, una reducció de l’absen¬ 
tisme i una congelació salarial per 


dos anys. L’empresa, per la seva 
banda, garanteix el manteniment de 
la resta dels llocs de treball, com a 
mínim per tres anys. 

La Conselleria de Treball va 
posar sobre la taula tres propostes 
encaminades a dividir la plantilla, i 
que van ser durament criticades pel 
Comitè d’Empresa, ja que cadascu¬ 


na d’elles afectava de manera dife¬ 
rent sectors de la plantilla, segons 
com sigui l’antiguitat i el salari de 
cada treballador. 

L’Assemblea, després d’un in¬ 
tens debat, va acordar acceptar la 
proposta per 156 vots a favor, men¬ 
tre que només una desena de treba¬ 
lladors es van manifestar per conti¬ 
nuar les mobilitzacions. Els sis tre¬ 
balladors acomiadats per 
l’empresa, sancionats al llarg del 
conflicte, cobraran la mateixa in¬ 
demnització que els 92 acomiadats. 



ENLLAÇ A BARRISANTS.ORG ~j 


Els Reis Mags ponen carbó a Imma Moraleda 
106.01.081 

Sembla que enguany els Reis de l’Orient no 
estan gaire contents amb la regidora, raó 
per la qual li van deixar carbó davant la por¬ 
ta de la seu del Districte. Nombrosos veïns i 
veïnes van poder veure el matí de Reis el 
regal rebut per Imma Moraleda, i fins i tot hi 
ha un vídeo a penjat a BarrlSants.org. 

Investiguen els mossos ner maltractaments 
117.01.081 

L’agent dels mossos denunciat per maltractaments durant el desallotjament 
de les set cases okupades del carrer Miquel 
Àngel és investigat pel Jutjat d'Instrucció 
número 22, que ha demanat la seva identifi¬ 
cació. D’altra banda, els cinc agents de la 
comissaria de les Corts que el passat mes 
d’abril van ser suspesos de feina i sou des¬ 
prés que una càmera els gravés agredint 
dos detinguts, s’han reincorporat al cos, tot i que el procés judicial contra ells 
continua obert. 

Nombroses xerrades i activitats a Can Nies 
112,16,18 i22.01.081 

Can Vies ha acollit aquest mes de gener nombroses xerrades i activitats, en¬ 
tre les que destaquen una xerrada amb el títol “Cap a on van les lluites”, que 
va ser un èxit d’assistència. També es va celebrar un acte sobre el model fer¬ 
roviari, que va comptar amb la participació de membres dels comitès d’em¬ 
presa de Renfe i ADIF, amés dels passis dels documentals Brad Will: Una no- 
che màs en las barricadas, sobre el periodista assassinat a Oaxaca, i Labo- 
ratorio 3, ocupando el vacío, sobre un centre social madrileny. 




ïa família nuclear és radioactiva’127.01.081 

Davant un acte organitzat per associa¬ 
cions defensores de la família tradicio¬ 
nal, entitats com el Col·lectiu Gai de 
Barcelona, Endavant, Maulets, Guerrilla 
Travolaka, JAG, i CAJEI (els tres últims 
amb seu a Can Vies) van convocar una 
concentració per reivindicar la llibertat 
sexual de les persones i reclamar que 
l'Estat deixi de subvencionar l'Església 
catòlica. A la pancarta es podia llegir “La família nuclear és radioactiva”. A més 
Maulets i el JAG van interrompre la misa despenjant una pancarta. 

la Torreta viu en la repressió 

Cinc anys després del desallotjament de la Torreta, els seus antics habitants 
han rebut una altra mala notícia: una ordre d'embargament en concepte de 
les costes del judici. El més curiós del cas és que l'edifici continua buit i de¬ 
socupat. Així doncs, els seus propietaris no només es van gastar uns diners 
en uns advocats per mantenir una possessió en runes, impedint que set per¬ 
sones poguessin accedir al dret a l’habitatge durant cicn anys, sinó que ara 
en volen fer pagar les culpes als que van perdre la casa. El proper 23 de fe¬ 
brer celebraran un sopar solidari al Centre Social de Sants. 

Futurs editicis als camps de tutboi de la Magòria 

La propietària dels terrenys ocupats per les instal -lacions futbolístiques de la 
Magòria, la Generalitat, ha decidit destinar-los a la construcció d’edificis. Fonts 
de la Unió Esportiva Sants (entitat que gestiona tota els camps de futbol del 
districte de Sants-Montjuïc) han informat a la burxa que el procés està en mar¬ 
xa. Es desconeix si una part de la promoció estarà destinada a habitge prote¬ 
git (com correspondria a un sòl de titularitat pública), però de moment s’ha 
promès a la UE Sants que es reservarà una part del terreny per a la cons¬ 
trucció d’un nou camp de futbol de gespa (en comptes dels tres de sorra que 
hi ha actualment). Durant els dos anys que es preveu que duraran les obres, 
els equips que entrenen a la Magòria es traslladaran a la Bàscula. 

il·lustracions 


( parèntesi ) 

música 


B* 


cinema 


A las oclrn en el Me 

Xabier Silveira 

Txalaparta 


Dixebra n’acción 

Dixebra 

L’Aguanaz 


En al Valia da Bah 

Paul Haggis 


Aquesta primera novel·la de l'escriptor donostiarra 
gira al voltant d'uns anys atapeïts a la vida d'Arrats, un 
jove de la ciutat de Donosti que passa la vintena. Un 
llenguatge simple, sense grans figures ni reflexions, 
ens apropa sense concessions a la quotidianitat i 
realitat d'una generació de joves abertzales a la 
dècada dels noranta. Un dia a dia on es barreja el 
compromís, l'amor i el sexe, l'alcohol, les drogues, la 
lluita al carrer i la Playstation. De tot això en resulta un 
còctel explosiu en forma de relat trepidant de perse¬ 
cucions, ekintzas i pràctiques clandestines que 
il·lustren perfectament la vida d'aquells que han 
viscut, i encara ho fan, des de dins, el dia a dia del 
conflicte polític basc en totes les seves accepcions. 
Un viure frenètic amb múltiples finals possibles per a 
aquells qui l'han practicat o s'hi han trobat immersos. 
Arrats i els seus companys són militants d'organitza¬ 
cions juvenils que viuen la lluita al carrer des de 
l'adrenalina fins a la por, una rutina farcida de deten¬ 
cions, morts, foc i manifestacions. 


La Ciutat Invisible 




Sense cap mena de dubte,ens trobem davant d'uns 
històrics del rock asturià. Ni més, ni menys que 20 
anys en actiu és el balanç de Dixebra. És habitual que 
quan parlem d'Astúries, el primer grup de música que 
ens vingui al cap siguin ells. Són uns autèntics am¬ 
baixadors de la seva terra i de la seva llengua, atès 
que no són prolífiques les bandes que cantin en astu¬ 
rià, i molt menys encara fora dels circuits de la músi¬ 
ca d'arrel tradicional i folk. Aquest treball doble, CD i 
DVD, recull el concert enregistrat l'estiu passat a la 
plaça de l'ajuntament d'Avilès, amb motiu del 20è ani¬ 
versari de la banda. Amb un estil sempre comparat al 
dels bascos Negu Gorriak, Dixebra utilitzen instru¬ 
ments tradicionals, com ara la gaita, en una base on 
es barregen el rock, el punk, l'ska i fions i tot el rap 
com a elements destacats. Perquè ens fem una idea 
del que estem parlant, Dixebra són sinònim d'Astú¬ 
ries, com Mallacan ho són de l'Aragó i Obrint Pas dels 
Països Catalans. Música i compromís a parts iguals. 

David Vàzquez 


Guionista d'excel·lents films com Million dollar baby, 
Cartas desde Iwo Jima i director de l’oscaritzada Crash, 
Paul Haggis torna a la direcció amb aquesta denúncia 
sobre les conseqüències que pateixen els soldats 
després de la seva participació a la guerra d'Iraq. Un 
soldat nord-americà desapareix durant un cap de set¬ 
mana de permís. A partir d'aquí la cerca d'aquest per 
part del seu pare, també exmilitar, anirà posant al 
descobert els horrors d'una guerra inútil, i al mateix 
temps un procés personal que farà canviar les convic¬ 
cions d'aquest pare excel·lentment interpretat per un 
torturat Tommy Lee Jones. Al seu costat, compartint 
protagonisme, Charlize Theron, interpretant una detec¬ 
tiu amb gran sobrietat. Completa el trio de magnífics 
protagonistes Susan Sarandon, que amb breus apari¬ 
cions (una impagable trucada telefònica) confirma la se¬ 
va categoria de gran actriu. De visió obligada aquesta 
nova i dura reflexió sobre la guerra d'Iraq. 


Lancelot 



Fogons de temporada 


El producte: las carxofes 

Ei, gent! Es pot saber què feu escarxofats al sofà? Vin- 
ga, cap a la cuina a pelar carxofes, que estem en plena tem¬ 
porada! Que no en teniu ni idea de com preparar-les? Cap 
problema. Per començar, talleu-ne la tija i traieu-ne les fulles 
més dures per deixar només el cor, la part més tendra. Si te¬ 
nen borrissol a l'interior, retireu-lo. Arribats a aquest punt, 
proveu de fer una bona truita de carxofes, tallades ben fines 
i fregides a foc suau, amb una mica de ceba. O proveu sinó 
de fer-les bullides, tallades a quarts i submergides en aigua 
salada, amb unes gotes de llimona i una cullerada de farina 
per tal que no enegreixin; un cop cuites, s'amaneixen amb 


una vinagreta de mostassa o simplement amb una picada 
d'all i julivert, i llestos. Per fer-les al forn o a la brasa, no cal 
ni pelar-les. Talleu-ne el tronc i colpegeu-les contra el mar¬ 
bre per tal que s'obrin. Amaniu-les generosament amb oli, 
salpebreu-les, i cap al forn una mitja hora. Ja veieu, no te¬ 
niu excusa. Crues, fregides, bullides o farcides, acompa¬ 
nyant arrossos, pizzes, plats de peix i carn... de qualsevol 
manera resulten delicioses, fent gala del seu sabor amarg 
tan característic. 

I no oblideu tampoc que menjar carxofes és sinònim de 
fer salut, perquè són diürètiques, antidiabètiques, depura¬ 
dores del fetge i estimulants de la funció biliar. Atenció, però, 
perquè porten molta fibra i poden provocar flatulències... 


La recepta 

‘Carpaccio’ de carxofes 

Peleu les carxofes, dei¬ 
xant només els cors. Ta- 
lleu-los a làmines, el mà¬ 
xim de fines possibles. 

Deixeu-les macerar una 
estona amb suc de llimona, per tal que s'estovin i no perdin 
el color. Escorreu-les i col·loqueu-les en un plat; amaniu-les 
amb oli d'oliva, llimona, sal i pebre. Afegiu-hi uns encenalls 
de parmesà i una mica de julivert picat. 

Marta Devesa 

( parèntesi ) 


cançó 


racó històric 


L’ombra de la realitat L’agregació 


El mateix menjar que ens alimenta, 
ens envenena, ens consumeix. 

La mateixa informació que ens obre els ulls 
és la que ens cegue. 

La cara de la realitat, 
cada realitat té la seva ombra. 

El mateix aire que respirem 
ens contamina. 

La mateixa democràcia 

ens fa participar per ser esclavitzats. 

El Oso Yonki 


El 20 d'abril del 1897, per Reial decret de la reina Maria 
Cristina, signat pel ministre de Governació, eren agregats 
els antics municipis de Sants, de les Corts de Sarrià, de 
Sant Gervassi de Cassoles, de Gràcia, de Sant Andreu del 
Palomar i de Sant Martí de Provençals. 

No era el primer cop que Sants, d'alguna forma, 
formava part de Barcelona. Ja a finals del segle XIV la 
parròquia de Santa Maria de Sants, així com el nucli 
colindant, sembla que estava sota el control de l'església del 
Pí. De fet, però, totes aquestes dades no estan confirmades 
del tot, i la història oral manté versions contradictòries. El 
mateix Consell de Cent, el govern de la gran ciutat, també 
mantenia un fort control sobre Sants, on hi tenia pastures. 
En qualsevol cas, llavors el cens no superava els 100 
habitants. En el moment que Sants va aconseguir el títol de 
vila, a inicis del segle XVII, va assolir la seva independència 
municipal. 

Fins al 5 de maig l'any 1893 el municipi es va mantenir 
independent de Barcelona, però sota una pressió constant 
de la gran ciutat. A partir d’aquesta data, amb una petició de 
2.147 firmes favorables a l'agregació i 1.432 d’oposades, es 
va passar a formar part de Barcelona. De fet, aquesta 
agregació fou induïda pels industrials i terratinents del 
municipi que en aquell moment controlaven àmpliament el 
govern municipal. Aquest període va durar fins al 12 de juliol 
del 1884, moment en el qual Sants tornà a ser municipi 
independent, mercès a la forta pressió popular. 

Però, com ja he dit al principi, Sants, com la major part 
de municipis del pla de Barcelona, fou integrat 
definitivament a la ciutat l'any 1897. A partir d'aquest 
moment Barcelona formà un districte amb les Corts i el barri 
d'Hostafrancs. L'Ajuntament de Barcelona va voler anul·lar 


el record dels antics pobles, abandonant les antigues cases 
consistorials (la de Sants era al carrer Badal) i construint un 
nou edifici per al govern del nou districte en un terreny fins 
llavors de frontera, al carrer de la Creu Coberta, a 
Hostafrancs. 

Els grans terratinents aconseguiren així el seu objectiu. 
Agregant tots els antics municipis, com el de Sants, van 
obtenir un major poder polític i social. Simultàniament, el sòl 
del nou districte barceloní va servir a la Ciutat Comtal per 
instal·lar-hi totes aquelles coses que feien nosa al centre de 
la ciutat: fàbriques, cementiris, vies de comunicació... 

Tanmateix, ni l'agregació a la gran ciutat ni la constant 
homogeneïtzació que s'ha anat produint durant més de 100 
anys han aconseguit esborrar del tot en els seus habitants 
el sentiment de pertinença a quelcom diferent de Barcelona. 



Antiga fita de separació entre Barcelona i Sants. 


un tomb pel diccionari 

Xovinisme 


Nicolau Chauvin era un soldat 
francès, de Rochefort, que després de 
ser ferit 17 vegades a les campanyes 
de Napoleó, es va jubilar amb una 
pensió miserable. Sembla que tot i la 
seva situació econòmica i de salut (li 
faltaven tres dits) no parava de fer 
lloances de França i Napoleó. El fet 
es va recollir en cançons i en obres 
de teatre del temps, que el van fer 
famós. Des d'aleshores es diu 
xovinista tota persona que expressa 
una admiració de la pàtria excessiva i 
sense base. 


Extret de La Vanguardia, Magazine, 
31-5-1992. P. 64 i 65 


Memòries gràfigues 

‘Etcètera’ 


Segons la seva pròpia definició es tracta d’una 
“publicació (...) iniciada en els anys 80 per 
diferents companys procedents de les lluites 
autònomes de finals del franquisme, amb la 
finalitat d’establir una correspondència 
internacional sobre els fenòmens de la lluita de 
classes, les resistències a la dominació i participar 
en les discussions que aquestes comporten”. 
Durant aquests 25 anys han publicat un total de 
42 números, un bon grapat de llibres temàtics i no 
poques col·laboracions amb altres col·lectius, a 
un preu força popular. Podeu trobar el seu acurat 
índex temàtic o descarregar gratuïtament els 
darrers números a la seva adreça web 
http://www.sindominio.net/etcetera/. I des de fa molt 
poc tems, aquest col·lectiu és al barri, dins de 
l’Espai Obert. 


ETCETERA 

correspondència de la gaerra social 


del O al 20 




setmanari de comunicació 

directa 

Ja a la venda 

Necessitem 15 OO subscripcions!!! 

EL RACO 

DEL CASAL 


l'estat de dret 
o un estat 
sense drets 

En els darrers anys, molts cata¬ 
lans i catalanes estem vist, estu¬ 
pefactes i sense reacció ciutada¬ 
na i política, com dia a dia l’entra¬ 
mat juridicopolític i repressiu de 
l’Estat espanyol tanca diaris, em¬ 
presona dirigents polítics, tortura 
directors de rotatius, engarjola ac¬ 
tivistes de la societat civil, il lega¬ 
litza organitzacions polítiques, 
obre diligències per expressar el 
dret de protesta i rebuig a la mo¬ 
narquia espanyola, etc. Mirem l'a¬ 
ties: el nostre país i l’Estat que 
ens colonitza no s’han mogut, es¬ 
tem a l’espera d’algun moviment 
de plaques tectòniques. Som a 
l'Europa occidental i estem inse¬ 
rits a la UE, l’oasi terraqüi dels 
drets democràtics i individuals, al¬ 
guns dels quals conquerits amb 
suor, sang i llàgrimes els darrers 
segles. Diuen que Zimbawe i An¬ 
kara queden lluny, i els experts en 
geopolítica asseguren que no te¬ 
nen connexió amb la Moncloa. 
Els llepaculs del règim, és a dir, 
els que practiquen la noble pro¬ 
fessió d’informar (altrament cone¬ 
guts com a periodistes), així com 
tota la classe política, ens repetei¬ 
xen i insisteixen que vivim en un 
“estado de derecho” on les garan¬ 
ties democràtiques, tant jurídi¬ 
ques com civils i polítiques no di¬ 
fereixen de les que gaudeixen els 
ciutadans de Gotteborg. Però què 
voleu que us diguem si això de la 
“transición” i la “joven democrà¬ 
cia espanola” als anys vuitanta a 
molts catalans i catalanes ja ens 
sonava a presa de pèl, a recon¬ 
versió borbònica del franquisme. 
Ja entrats en el segle XXI, des¬ 
prés de 30 anys de democràcia 
parlamentària en queè els espa¬ 
nyols pretenen homologar-se als 
veïns del Nord i sovint donar-los 
lliçons, l'enganyifa comença a fer- 
se insuportable. Els que hagin 
perdut la dignitat i l’autoestima o 
encara els atenalli la síndrome 
d’Estocolm seguiran discutint i 
parlant sobre si es millor Rajoy o 
Zapatero o el que s’ha de votar el 
proper mes de març. Els altres 
senzillament poseu-vos al servei 
de la llibertat d’aquest poble i de 
la dels altres, si cal, però amb 
més convicció que ahir i menys 
que demà. 

CASA L INDEPENDENTISTA 
DE SANTS 


FSCat: un espai obert 
de participació, reflexió i acció 


[ Seguint la convocatòria d’accions descentralitzades del Fòrum 
Social Mundial, a Catalunya s’ha realitzat el primer Fòrum Social 
Català (FSCat). Aquest, durant un cap de setmana ha aglutinat a 


gran part dels moviments socials Catalans. Més de 50 seminaris i 
tallers van omplir la seu central de la UB, a més d’una manifestació 
unitària que recorregué el centre de Barcelona. 



Manifestació final del FSCat. (H) 


JORDI CALVO RUFANGES 

El cap de setmana del 25 al 27 de 
gener va tenir lloc a l’Edifici Histò¬ 
ric de la Universitat de Barcelona el 
primer Fòrum Social Català. Més 
de 200 entitats aconseguiren arros¬ 
segar més de 5.000 persones al FS¬ 
Cat, a través de 90 activitats on es 
podia elegir entre seminaris, tallers, 
activitats culturals, audiovisuals, 
assemblees i una fira d’entitats. El 
Fòrum es va cloure amb una mani¬ 
festació, que sota el lema “Que no 
especulin amb les nostres vides, re¬ 
bel·lat, un altre monja és possible”, 
va aconseguir convocar prop de 
5.000 persones pels carrers més 
cèntrics de Barcelona. 

Punt de trobada 

El FSCat ha estat veritablement, tal 
com es diu a la seva web, “un espai 
de trobada obert, divers, plural, no 
confessional, no governamental i 
no partitari”. Gràcies al FSCat, mi¬ 
lers d’activistes i persones vincula¬ 
des d’alguna manera amb el canvi 
social, han gaudit d’un espai d’in¬ 
tercanvi d’experiències, de debat, 
de mobilització i d’articulació. El 
FSCat ha estat obert a totes les enti¬ 
tats, col·lectius i persones de la so¬ 
cietat civil dels Països Catalans, 
amb l’excepció dels partits polítics 
i les organitzacions governamentals 
(militars o violentes). Entre altres 
raons, perquè els partits polítics ja 
tenen altres vies de participació po¬ 
lítica, els governs es troben en si¬ 
tuació d’exercir el poder; i les orga¬ 
nitzacions violentes i armades van 
en contra de la construcció d’un 
món en pau, ja que és sabut per tots 
que la violència l’única cosa que 
porta és més violència. 

Es a dir, el FSCat ha estat el pri¬ 
mer espai d’expressió política dels 


moviments socials i les organit¬ 
zacions de solidaritat catalanes. 
Podem dir que al Fòrum han estat 
representats la majoria dels sectors 
de la societat civil catalana, que han 
unit les seves veus amb l’objectiu 
de plantejar alternatives a la globa- 
lització capitalista neoliberal. Hi 
han participat organitzacions, 
assemblees, col·lectius, plataformes 
i tota mena de grups de l’àmbit de 
la solidaritat, drets humans, coope¬ 
ració al desenvolupament, pau, 
antimilitarisme, contra la guerra, 
antiglobalització, ecologisme, 
sindicalisme, estudiants, alternati¬ 
ves polítiques, religioses, ateneus, 
centres autogestionats, dones, 
economia social, educació alterna¬ 
tiva, gais i lesbianes, cooperatives, 
consum solidari, editorials i revistes 
alternatives, federacions, veïns, 
fòrums locals, comunicació alterna¬ 
tiva, independentistes, defensa del 
territori, habitatge, suport a Pa¬ 
lestina, i molts més, que han fet de 
la diversitat i pluralitat la força del 
FSCat; que han aconseguit que les 
nostres diferències sumin en lloc de 
restar, i que, en defmtiva, han cridat 
tots alhora a l’oïda dels poderosos 
el lema del FSCat: “Un altre monja 
és possible!”. Estem segurs que 
aquest clam l’hauran escoltat amb 
més preocupació que mai els grans 
fmacers, empresaris i polítics que 
es reuneixen a la ciutat suïssa de 
Davos, en el marc del Fòrum 
Econòmic Mundial, on planifiquen 
des de fa més de 30 anys un 
aprofundiment de la globalització 
neoliberal que ha portat el món a la 
situació de pobresa i violència més 
flagrant de la història de la 
Humanitat. 

Convocatòria mundial 

L’esperit del FSCat i del Fòrum So¬ 


cial Mundial no es va limitar a Bar¬ 
celona, sinó que va arribar a molts 
altres llocs de Catalunya, el País 
Valencià i les Illes, de l’Estat espa¬ 
nyol i de la resta del món. De fet, es 
van celebrar fòrums socials o acti¬ 
vitats similars demanant alternati¬ 
ves al capitalisme neoliberal a San¬ 
ta Coloma de Farners, Castellde¬ 
fels, Sabadell, Tarragona, València, 
la Vall d’Uixó, la Pobla de Vallbo¬ 
na, Elx, Alacant, Mutxamel, Ma¬ 
llorca, Madrid, Saragossa, diferents 
ciutats d’Andalusia, Canàries, Galí¬ 
cia i Euskadi. A més a més, la res¬ 
posta a la globalització neoliberal 
es va escoltar amb 800 accions a 
més de 80 països del món. La qual 
cosa ha fet del Fòrum Social Mu- 
dial descentralitzat 2008 el més 
participatiu, obert i proper a les llui¬ 
tes locals de tota la seva història. 

Xarxa descentralitzada 

D’altra banda, el Fòrum Social Ca¬ 
talà ha treballat per aconseguir un 


altre dels seus objectius: avançar 
en l’articulació (de manera des¬ 
centralitzada i en xarxa) d’entitats 
i moviments socials, mitjançant les 
assemblees de dones, de fòrums 
socials locals i de moviments 
socials. Cal destacar que des de 
l’assemblea de moviments socials 
es va fer una crida a donar suport a 
les jornades de lluita convocades 
internacionalment: el 8 de març, 
Dia de la Dona; el 15 de març, dia 
del No a la Guerra, i l’l de maig, 
pels drets socials i laborals i contra 
la precarietat. 

Tanmateix, el Fòrum no és 
només l’esdeveniment que ha 
tingut lloc els dies 25, 26 i 27 de 
gener de 2008, sinó que és un 
procés que va començar amb la 
primera assemblea del FSCat el 25 
de juny de 2007 i que continuarà 
en el futur, amb les articulacions i 
l’aprenentatge que els activistes de 
tot el territori hem aconseguit 
gràcies al FSCat 2008. 


‘LA BURXA’ I L'FSCAT 


A més de l’assistència de molts dels membres de la burxa a les activi¬ 
tats programades dins del FSCat, aquest mitjà, junt amb la revista 
lllacrua, organitzà un taller sota el nom de “Taller de guerrilla de la 
comunicació”. A l’acte, al qual assistiren unes 30 persones, es van donar 
les claus de com capgirar els missatges publicitaris per, d’una manera 
divertida, utilitzar-los en campanyes dels moviments socials. 


ÀURZ? PLCtftZ ò.CP. 



Sostres cfe (Ptadur, escaioCa i aCumini 
Motttures decoratives, enguixats 
JLïCíaments tèrmics, acústics i ignífucs 
íMoúCes a mida de guiítipíadur 
(Reformes en generaC 



C/Moianès, 48. 08014 Barcelona 
Tel./fax 93 431 53 21 
www.aurodecor.com 
info@aurodecor.com 




EL TEU DENTISTA DEL BARRI 



Dr Marçal Solanas i 
Esquerra 

ODONTÒLEG Col. num. 2325 


Carrer d'Olzinelles, 96, lr. Tel. 93.332 04 19 
08014 BARCELONA 

e-mail: msolanasdentist@infomed.es 








PROJECTES LISKAMM SL 



disseny d’equips electrònics 
^ Tel. 93 162 44 23 




























































B FEBRER 2008 



la ‘Casa Palestina’, 
del somni a la realitat 


[ La comuninat palestina de Barcelona, formada 
pels emigrats dels anys setanta i pels seus fills i 
filles, disposa d’un nou local on enfortir els vincles 


entre si i on desenvolupar activitats per donar-se 
a conèixer a la resta de la societat, sense oblidar 
la lluita per l’alliberament de la seva terra d’origen. 



Vetlla per Palestina durant el FSCat, a la plaça Universitat. BERNAT COSTA 


DIMAANABOUSSI DE SANTIAGO. 

CATALANA DE PARE PALESTÍ. 

MEMBRE DE LA JUNTA DIRECTIVA DE LA 

COMUNITAT PALESTINA DE CATALUNYA 

La comunitat palestina de Catalu¬ 
nya, nascuda a mitjan anys vuitan¬ 
ta, va ser construïda per palestins 
nouvinguts a Catalunya al voltant 
dels anys seixanta i setanta, els 
quals venien majoritàriament a 
estudiar, formar-se i poder fer-se 
una camí a l’admirada Europa, i a la 
qual en gran part tenien la idea de 
tomar (encara que s’ha fet impos¬ 
sible per les lleis israelianes que els 
prohibeixen el retom). 

Catalunya va ser un país que els 
va acollir amb els braços oberts i es 
va convertir, d’alguna manera, en 
casa seva. És cert, però, que per a 
aquestes persones, homes i dones, 
res no pot ni podrà substituir 
Palestina, la seva terra, on varen 
viure la infància i l’adolescència, 
on es varen fer adults i on, per 
desgràcia, es van convertir en la 
tercera generació que seria tes¬ 
timoni d’una desgràcia. 

Memòria històrica 

La Comunitat Palestina de Catalu¬ 
nya pretén, doncs, per una banda, 
treballar en l’àmbit intem entre 
palestins de Catalunya per compar¬ 
tir un cultura i una tradició, i fer 
ressò de la memòria històrica re¬ 
cordant que va haver-hi un temps 
on un palestí se sentia lliure a la se¬ 
va pròpia terra i podia anar des de 
un poblet de Gaza a Jerusalem 
sense que cap ocupant li prohibís i 
el fes sentir com un animal, 
anul·lant tots els seus drets com a 
persona. Per una altra banda, la Co¬ 
munitat Palestina s’obre a la socie¬ 
tat catalana buscant una participa¬ 
ció més activa del catalans i les ca¬ 
talanes que volen aprofundir en 
Palestina i els seus habitants, així 
com en el món àrab en general. 

Els fills d’aquells palestins que 
van arribar a Catalunya ara farà 40 
anys continuem reforçant la 
tradició de la comunitat, potser amb 
un biaix més juvenil, per enriquir la 
societat catalana amb un seguit 
d’activitats. 

La Casa Palestina és un somni 


fet realitat, on la comunitat palesti¬ 
na gaudeix d’un espai de 200 m 2 al 
barri de Gràcia. Per nosaltres ha su¬ 
posat un abans i un després obtenir 
un espai propi on podem tenir total 
autonomia. El nou local va ser inau¬ 
gurat el 29 de novembre amb la 
presentació de dos llibres. 

Diversitat d’activitats 

Des d’aleshores les activitats no 
han parat: conferències, presenta¬ 
cions de llibres, xerrades, festes, 
classes d’àrab, etc., a més de les que 
es tenen pensades pròximament: 
servei de bar, classes de català per a 
palestins nouvinguts, classes de 
dansa, contacontes, passis de vídeo 
i documentals... D’altra banda, es 
facilita a les persones interessades 
poder fer donatius a Palestina. 
També és un espai obert a d’altres 
organitzacions que treballen per la 
justícia i la pau, per a les seves reu¬ 
nions i actes, com es fa actualment 
amb la Xarxa d’Enllaç per Palesti¬ 
na i SodePau, ja que disposa d’una 
sala de reunions i la sala diàfana, de 
150 m 2 . També en poc temps, gau¬ 
direm d’una biblioteca i una sala 
d’ordinadors disponible per als 


socis i amics de la Casa Palestina. 

la situació a Palestina 

Vull recordar que malauradament 
les coses a Palestina no milloren 
després de la sonora conferència 
d’Annapolis. Més de 300 assenta¬ 
ments jueus han estat construïts a 
Cisjordània annexionant pràctica¬ 
ment el 100% de Jerusalem a l’Es- 
tat d’Israel. 

El 20 de gener, el govern isra¬ 
elià va suspendre el subministra¬ 
ment de llum a la franja de Gaza, 
sent conscients d’allò que això 
suposa: la inhabilitació de la llum i 
de l’aigua als hospitals (impedint 
que es puguin portar a terme les in¬ 
tervencions), la falta d’higiene, la 
fam i, per tant, el trencament de tota 
infraestructura mínima que suporti 
l’amenaça de Israel. 

L’assalt als drets humans per 
part d’Israel no ha cessat mai. Cal 
destacar que “assalta als drets hu¬ 
mans”, en el cas dels palestins, vol 
dir talls d’aigua i llum, confiscació 
de terres palestines per part dels co¬ 
lons, tocs de queda, ambulàncies 
que no arriben als hospitals, anne¬ 
xió de terres, check points o punts 


de control fins i tot dins de territori 
palestí, l’anomenat “mur de Ya- 
partheicT... Per no parlar de la pro¬ 
blemàtica amb els refugiats i la in- 
complerta llei del retom. 

Vull agrair enormement l’esforç 
i l’energia que han esmerçat moltes 
persones perquè aquest somni es 
fes realitat, començant pel president 
de la comunitat palestina, així com 
els membres de la junta, i també 
tots els joves de la comunitat i 
d’altres associacions que han inver¬ 
tit moltes hores en les reformes del 
local. Sense el seu esforç veritable¬ 
ment res hauria estat possible. 

Esperem que la Casa Palestina 
ajudi, en aquest món ple d’in¬ 
justícies, a enfortir emblemes tan 
bàsics com el respecte i la to¬ 
lerància, i evidentment a aconse¬ 
guir una situació de pau i justícia 
per als germans palestins que viuen 
en una terra dividida per l’odi i la 
tirania. 

Per a més informació: 
www.palestina.cat 
comunitat.palestina@gmail.com 
Casa Palestina: 

C/Leopoldo Alas 12, 08012 BCN 


LA BORDETA, 

MON AMOUR 



TMB i el judici 
de Can vies 


COMISSIÓ VEÏNS 
DEU BORDETA 


El 23 de gener passat, la vigília 
del judici contra Can Vies, 
Transports Metropolitans de 
Barcelona (TMB), va treure un 
comunicat on deia: “És rotunda¬ 
ment fals que hi hagi cap 
projecte per construir-hi pisos 
de luxe ni de cap altra mena. No 
hi ha, per tant, cap operació 
especulativa al darrere de la 
demanda”. Es referia als te¬ 
rrenys de Jocs Florals, 40-42. 

Bé. Per a coneixement ge¬ 
neral del veïnat, la Comissió de 
Veïns de la Bordeta manifesta 
públicament que ha estat pre¬ 
sent a reunions amb el Districte, 
amb l’extinent d’alcalde Xavier 
Casas i amb tècnics de Pla¬ 
nejament i de Barcelona Re¬ 
gional, on se’ns han presentat 
plànols del PMU (projecte de 
modificació urbana) que afec¬ 
tava aquest espai, i manifestem 
que aquest projecte tenia previst 
construir un edifici de pisos de 
planta baixa més quatre, entre 
altres edificacions. 

Mai, en trobades posteriors, 
s’ha manifestat cap canvi al 
respecte, i si tenim en compte 
que la postura dels veïns ha 
estat sempre contrària tant al 
desnonament del centre social 
com a aquest PMU, ens sor- 
pendria molt un canvi posterior 
del planejament. 

0 ens amagen informació o 
TMB, igual que va fer a la vaga 
de conductors, menteix delibe¬ 
radament. De tota manera, els 
agafem la paraula i ens oposa¬ 
rem frontalment a qualsevol in¬ 
tent d’edificar en aquest espai. 

COMISSIÓ DE VEÏNS 
DE LA BORDETA 





ei 657 van ser el número que es podia haver endut 
la fabulosa panera de la burxa. Però a data de 20 de 
gener, darrer dia per recollir la panera, 
cap persona ho havia fet. 
Per aquesta raó, des de la burxa volem tornar a rifar la 
panera. El dia escollit és el proper 2 de març, a la 
plaça de Sants, durant la sobretaula de la Calçotada 
organitzada pel Casal Independentista. 

Presentació del 
vídeo del Cros 
Popular de Sants 


AGUS - SANTS 

El passat 12 de gener el Club 
Camins Esportius de Sants va 
presentar el vídeo oficial del 29è 
Cros Popular de Sants al teatre de 
la parròquia dels Dolors. Amb 
l’assistència d’uns 200 par¬ 
ticipants, l’acte va aconseguir 
omplir la sala. 

Els assistents, a banda de veu¬ 
re el vídeo del Cros, també van 
poder presenciar l’entrega de tro¬ 
feus als guanyadors i guanyado¬ 
res per categories. Tot plegat va 
finalitzar amb una rifa de produc¬ 
tes per a la pràctica de l’atletisme 
i amb un piscolabis obert a tots 
aquells que es van presentar. 

Els organitzadors del Cros 
van anunciar alguna de les nove¬ 
tats de la cursa de cara l’any vi¬ 
nent, moment en què s’arribarà a 
l’edició número 30. La més desta¬ 
cada d’aquestes novetats serà, 
amb tota seguretat, l’aparició de 
la plana web del Cros Popular de 
Sants, on els participants podran 
trobar fotografies i vídeos de la 
llarga història d’aquesta cursa, ai- 



Koinri'iina lOh-DiMAncuv lOkm 
Soitkta i smbada: Rambla Badal 



Cartell del cros 


xí com els anuncis oficials del 
Club. Mentrestant, podreu trobar 
el vídeo del Cros a la televisió per 
internet a Tv.sants.org. 


Un festival amb nom 
santsenc 


REDACCIÓ - SANTS 

La 13a edició del BarnaSants, 
començada el 10 de gener, 
acabarà el 16 de març amb l’ac¬ 
tuació de Miquel Pujadó. 

Es tracta d’un festival dedicat 
a la cançó d’autor que va néixer a 
les Cotxeres de Sants. De mica en 
mica ha anat creixent fins a arri¬ 
bar a tenir un cartell, aquest any, 
d’una cinquantena de concerts, a 


més d’estar present a cada cop 
més barris i municipis catalans. 

Tot i que continuen havent-hi 
algunes actuacions a les Cotxeres, 
enguany gairebé testimonials 
(amb una sola actuació al barri), 
hi ha 12 locals més al cartell: al 
Poblenou, al Barri Gòtic, a l’Hos- 
pitalet, a Molins de Rei i a Sant 
Cugat, per exemple. Aquest any 
hi ha l’afegitó ben cridaner de ce¬ 
lebrar-se la cloenda a l’Havana. 


Jornades culturals llibertàries 
de Sants 


AGUS - SANTS 

Durant aquest mes de febrer 
tindrà lloc a Sants, per segona 
vegada, el Febrer Llibertari, 
unes jornades sobre cultura lli¬ 
bertària, organitzades per l’Ate¬ 
neu Llibertari de Sants, el 
Col·lectiu Negres Tempestes i el 
Centre Social La Farga. 

Les jornades consisteixen en 
diferents tipus d’activitats com 
ara xerrades, debats, cine- 
fòrums, menjadors i tallers, i es 
porten a terme en diferents 
espais del barri: la biblioteca 
Vapor Vell, el Centre Social de 
Sants, el CSA Can Vies i el 
mateix CSO La Farga. 

Durant aquestes es tracten 
diverses temàtiques, com ara la 
recuperació de la memòria 
històrica amb una conferència 
sobre el passat i el present de 
l’ateneisme a Sants i una ex¬ 
cursió guiada que pretén donar 
a conèixer qui hi ha darrere dels 
noms d’alguns dels carrers del 


barri i quins eren els noms 
populars anteriors. 

També es té l’objectiu d’or¬ 
ganitzar debats per difondre 
lluites com la que es porta a ter¬ 
me contra l’experimentació 
amb animals i la visió anarquis¬ 
ta de la lluita contra el masclis¬ 
me i el patriarcat. 

Els vespres dels diumenges 
són per al cinefòrum. Al CSA 
Can Vies es projectarà, en el 
transcurs del mes, pel·lícules i 
documentals de temàtiques 
diferents. 

A tot això se li afegeix un es¬ 
pai per a l’oci no consumista i 
participatiu, com el concert del 
divendres 8 de febrer, amb els 
cantautors Rumba Negr", Típico 
pero Cierto i Rimando la Rabia, 
i el dissabte 1 de març, una nit 
d’espectacles a l’Espai Obert 
complementat amb un sopar per 
concloure les jornades. 

Podreu trobar tota la infor¬ 
mació la web: http://febrerlli- 
bertari.sants.org 



Logotip del Febrer Llibertari. 


ACTIVITATS DEL FEBRER LLIBERTARI 


12.00 h: concentració per l’a¬ 
lliberament animal davant la seu 
de Novartis, C/ Marina, 206 

14.30 h: menjador vegà al CSO 
La Farga 

xerrada sobre alliberament ani¬ 
mal, a l’Espai Obert 

18.30 h: documental 
Anarquistes contra el mur, al 
CSA Can Vies 

TïïNTlfijTf^hTiTlTníh 


CSO La Farga 

18.00 h: “Les manifestacions a 
debat”, a l’Ateneu Llibertari de 
Sants 

18.30 h: debat sobre els 
llauners i les festes 
organitzades pels moviments 
socials, al CSA Can Vies 

19.00 h: debat: “Què fem quan 
surten els presos?”, al CSO La 
Farga 


19.00 h: xerrada-debat “Avui, 
capitalisme. Demà, cendres”, a 
l’Espai Obert 


12.00 h: xerrada “Dinàmica 
antorepressiva”, al CSO La 
Farga 

14.30 h: menjador vegà al 


12.00h: taller de cartes a 
preses, al CSO La Farga 
14.30 h: menjador vegà al 
CSO La Farga 

18.00 h: debat “Municipalisme 
llibertari”, al CSA Can Vies 



18.30 h: documental Nestor 
Mackno, un campesino de 
Ucrania, al CSA Can Vies 

19.00 h: debat-taller “Multes”, 
al CSO La Farga 


12.00 h: debat sobre gènere, al 
CSO La Farga 

14.30 h: menjador vegà al 
CSO La Farga 

18.00 h: debat-xerrada sobre 
teoria queer, a l’Espai Obert 
21.00 h: sopar de germanor de 
carmanyola + nit d’espectacles 
(micro obert), a l’Espai Obert 

18.30 h: pel·lícula La Sal de la 
tierra, al CSA Can Vies 


una altra cultura del consum 


COL ·LECTIU GERMINAL 


El viatge a ciutat 



- Ja t’has fet gran, i també tu hauràs d’anar a 
ciutat a buscar fortuna com tantes altres de 
les teves germanes. 

- Noo! No vull anar a ciutat, vull quedar- 
me al camp. No vull que canviï res, vull que 
segueixis venint-me a veure, que segueixis 
fent-me créixer i que et sentis orgullosa del 
que seré. 

- Ja n’estic, bonica. Veient-te fas que em 
senti feliç del que faig. Però si no marxes 
acabaràs podrint-te, no estàs feta per 
quedar-te aquí. A ciutat hi ha gent que et 
valora, gent que entén el món com nosaltres, 
gent que recolza la nostra forma de ser. Gent 
a qui els sembla bé que siguis més petitona 
que les altres, gent que no jutja per l’aspecte 
exterior sinó pel que realment ets i portes 
dins. Gent que ha treballat força perquè hi 
puguis anar. 

- Suposo que si és amb ells m’agradarà 
viatjar a ciutat. Tots d’acord! 

- Sí. Ells, jo, tu. Ja fa temps que ens 


vàrem conèixer i hem mantingut la relació 
tots aquests anys. Vàrem fer un acord de 
mútua ajuda: ells són una cooperativa de 
consumidors, unes quantes persones 
agrupades per poder fer compres conjuntes 
directament a diferents productors. Jo, una 
agricultora de cítrics ecològics del Montsià; 
tu, una taronja. Ens hem posat d’acord 
perquè ells s’han organitzat per poder fer 
compres directes a productors i poder menjar 
ecològic a preus populars. Jo puc vendre a 
distribuïdors a preu molt baix (tot i sabent 
que ells vendran a preus elitistes) o a les 
cooperatives de consumidors a un preu que 
jo consideri just. D’entrada, la preferència 
està clara, però les cooperatives són petites, 
no n’hi ha gaires i tenen una demanda 
bastant reduïda. Estan autogestionades, són 
autònomes i no coordinen les seves 
compres. De manera que els costa arribar a 
la comanda mínima de taronges que 
necessito per anar fins a Barcelona, perdre 


tot el dia i pagar la 
gasolina que 
gasto. La ciutat és 
un impediment, 
tan petit com s’ha 
fet el món i tan car 
com surt dur-hi 
unes taronges. 

Els distribuïdors, 
en canvi, es 
queden tota la 
fruita que tinc, 
quan n’hi ha molta 
me la vénen a 
buscar i no m’haig 
de preocupar de 
vendre-la. Si 
només tingués en 
compte la comoditat i el guany econòmic 
preferiria les distribuïdores. Però m’agrada 
col -laborar amb els consumidors organitzats 
per canviar les formes de relació social i 


econòmica. Per buscar noves formes de 
relació més benèvoles. Perquè algunes 
taronges com tu tinguin la sort d’arribar a un 
lloc on seran tan justament valorades. 

Què està passant als Païsas Catalans? * 


ÍC En aquest apartat volem apropar-nos a la realitat del nostre immediat, de les problemàtiques actuals, tant socials com 
país, des de Salses a Guardarmar i des de Fraga a Maó. Des ecològiques i econòmiques, i dels moviments populars que 
de la burxa volem contribuir a la coneixença del nostre passat ens fan avançar. 

Torna la revolta de l’Ebre 

[ El típic caràcter fatalista dels ebrencs comença a canviar. Un cop aturat el 1 
transvasament, però, els problemes continuen i les lluites també. Recentment 
s’editava un manifest titulat ‘L’Ebre diu prou!’. Aquí expliquen les seves raons. J 



Les Terres d l’Ebre produeixen 2/3 parts de l’energia del Principat. ARXIU 


JOSEP SABATÉ IIBÀNEZ - TORTOSA 

D’aquí a pocs mesos farà quatre 
anys que es va derogar el Pla hi- 
drològic nacional (PHN) i amb ell 
una de les amenaces més impor¬ 
tants contra les terres de l’Ebre. 
La lluita en defensa de l’Ebre ha 
estat indubtablement un punt d’in¬ 
flexió en la història recent de les 
nostres comarques, i un element 
clau en la configuració de la nos¬ 
tra identitat col·lectiva. El movi¬ 
ment que es va organitzar al vol¬ 
tant de la Plataforma en Defensa 
de l’Ebre va servir per aglutinar i 
canalitzar el descontentament so¬ 
cial que hi havia al territori, cons¬ 
truint un moviment fort i ampli 
format per moltes persones que 
havien encapçalat les lluites anti- 
nuclears o contra el transvasament 
al Camp de Tarragona, però també 
una majoria social que no va dub¬ 
tar en sumar-s’hi i sortir al carrer 
per defensar el futur del territori. 
A poc a poc, amb el creixement 
del moviment, manifestació rere 
manifestació, al mateix temps que 
s’aprenia a lluitar, moltes perso¬ 
nes van entendre la importància 
de les lluites populars i, sobretot, 
que en la lluita es podien aturar 
projectes com el del PHN, i fins i 
tot construir alternatives. El PHN 
es va derogar d’una manera ines¬ 
perada, per un PSOE feble que no 
havia previst guanyar les elec¬ 
cions i amb el temor de tenir pro¬ 
testes al carrer més aviat del que 
podia assumir; la victòria només 
va ser parcial des d’un principi, i 
com era d’esperar el nou govern 
espanyol va anar configurant una 
versió edulcorada del PHN del PP, 
però no per això menys nociva. 

El transvasament, a casa 

La lluita per una nova cultura de 
l’aigua no s’acabava amb els 
transvasaments; allò que es 
denunciava com a principal motiu 
per fer el transvasament al País 
Valencià, Múrcia o Almeria ha 


arribat també a les terres de l’Ebre 
i desgraciadament, i per vergonya 
de molts, no hi ha hagut tota 
l’oposició que es voldria. I és que 
en comarques deprimides econò¬ 
micament com les nostres caldrà 
molta pedagogia per fer entendre 
que els camps de golf, les urba¬ 
nitzacions i el turisme no són una 
alternativa de futur, ni a les terres 
de l’Ebre ni enlloc, i que darrere el 
futur enlluernador que prometen 
polítics i especuladors només hi 
ha destrucció del territori i pre- 
carietat laboral. 

Greuge energètic 

El model energètic també ha es¬ 
quitxat les comarques del centre 
dels Països Catalans. L’any 1967 
es va posar en funcionament la 
central nuclear de Vandellòs I, una 
de les responsables del creixement 
del moviment antinuclear al nos¬ 


tre país amb un accident greu l’oc¬ 
tubre del 1989. Actualment està en 
procés de desmantellament però 
encara hi ha actives les d’Ascó (I i 
II) i Vandellòs II, que acumulen 
una gran quantitat d’incidències 
greus a causa del seu mal estat. A 
més, actualment s’està sondejant 
construir en aquestes terres el 
cementeri nuclear de l’Estat es¬ 
panyol, cosa que ha fet renàixer el 
moviment antinuclear. 

Un altra problemàtica contra 
la qual es lluita, malgrat la incom¬ 
prensió d’alguns sectors ecologis¬ 
tes, és la massificació eòlica. A 
l’Ebre es produeix un 75% de l’e¬ 
nergia eòlica del Principat, sobre 
el terreny això és tradueix en mas¬ 
sificació d’aerogeneradors i des¬ 
trucció de paratges de gran interès 
paisatgístic i ambiental. No es 
tracta, per tant, d’oposar-se a l’e¬ 
nergia eòlica, sinó a un model 


d’implantació que no respon a una 
voluntat de produir energies netes 
sinó especulativa, fet que s’ha de¬ 
finit com a “ús brut d’una energia 
neta”. Ja és hora de reivindicar un 
model energètic basat en una pro¬ 
ducció distribuïda de l’energia i 
amb alternatives reals si volem un 
territori equilibrat i un model 
energètic que no respongui a inte¬ 
ressos capitalistes sinó socials. A 
les terres de l’Ebre —amb tres cen¬ 
trals nuclears, diverses hidroelèc¬ 
triques i tèrmiques (Mequinensa, 
Faió, Vandellòs i Riba Roja) i 
diversos projectes eòlics (alguns 
davant la costa del Delta)— és evi¬ 
dent que no se segueixen els pa¬ 
trons d’un model territorial equi¬ 
librat i que no es pot acceptar 
produir més energia. 

les lluites del futur 

Encara ens caldrà aturar projectes 
com el de la gasificadora d’Alca¬ 
nar, els camps de golf i el model 
turístic que està aixafant tota la 
costa, el model energètic que ens 
estan imposant i vigilar de prop 
les contínues temptatives de fer 
transvasaments, ja que l’actual 
debat sobre la sequera sembla que, 
més que buscar solucions, servei¬ 
xi per preparar-los el terreny... 

Però també és hora de mirar el 
futur amb esperança. A les terres 
de l’Ebre hem après la lliçó, hem 
après a lluitar, a construir alterna¬ 
tives i també a guanyar petites 
victòries; fins i tot podríem dir que 
hem anat abandonant el nostre 
caràcter fatalista per donar pas a 
una nova identitat ebrenca, cons¬ 
cient de la seua força com a terri¬ 
tori. Ara és el moment, per tant, de 
dir prou, de no conformar-se amb 
el model territorial que se’ns està 
imposant i treballar per construir 
una alternativa que a estes comar¬ 
ques encara és possible. 

Josep Sabaté i Ibàhez és 
membre del Casal Popular Pan- 
xampla i de Maulets 



Els falsos okupes d’E/ cor de la 
ciutat decideixen, il -lusament, 
dialogar amb qui calgui per 
mantenir Can Sarró... 


Allibertats dos 
presos del 4F 

El dimarts 15 de gener, tres dies 
després que quedés vist per a 
sentència el judici pels fets ocorre¬ 
guts el 4 de febrer del 2006 al carrer 
Sant Pere Més Baix, l'Audiència 
Provincial va decretar la llibertat per 
a dos dels tres joves empresonats, 
acusats de deixar en coma un 
guàrdia urbà. 

L’Àlex i en Juan, que han pas¬ 
sat gairebé dos anys en presó pre¬ 
ventiva, van sortir en llibertat des¬ 
prés que el Tribunal els desvinculés 
de les lesions a l’agent. En Rodrigo, 
el tercer jove, continuarà pres fins 
al 31 de gener, quan ha de com¬ 
parèixer davant l'Audiència. 

Tot i que durant el judici es van 
reproduir les irregularitats de la ins¬ 
trucció, la majoria dels pèrits van 
descartar la versió oficial dels fets, 
que té com a única prova la decla¬ 
ració dels agents municipals. 

Un important grup d’obser¬ 
vadors i solidaris amb els joves, 
entre les que destaquen les Madres 
de la Plaza de Mayo i l’Observatori 
del Sistema Penal, es va con¬ 
centrar, tant a l’interior com a l’ex¬ 
terior de l’Audiència per denunciar 
les nombroses contradiccions que 
envolten el cas i recordant les 
denúncies per tortures que els tres 
acusats havien interposat. 


... A L’AUTOGESTIÓ 
GUERRERA I REAL 



...mentre que el teixit social aglutinat 
al voltant de Can Vies sap que cal 
estar en peu de guerra perquè no 
ens prenguin el que és nostre. 



EL LOKAL 

associació cultural El Raval 

llibres 

cailreinlonnacíò revi stes 

música horari: 

samarra es matins, de d imart& a 

divendres de 10.30 a!4h 
tardes, de dilluns a 
dissabte de 17 a 21 h 

c/de la Cera 1 bis 08001 Barcelona 
Tel: 93 329 06 43 Fax: 93 329 08 58 
ellokal@pangea.org 


>v 


/ YV\í>/V\ V-LfÀ. 


- DISTRIBUCIÓ PRODUCTES ECOLÒGICS 
I DE COMERÇ JUST 


- COOPERATIVA AUTOGESTIONÀRIA 


- ECONOMIA SOCIAL ALTERNATIVA 


1 


c/. Avila, 71-75 àtic 
08005 Barcelona 

Tel: 93.485.5596 Fax: 93.485.5609 
monverd@retemail.es 

FOTO: JORDINA SÀNCHEZ AMAT 


Anna Prieto Fàbregues 

Artesana 

“Haver viscut la reconstrucció del 
barri després del franquisme dóna 
cultureta de barri, de voler fer coses 
per ell” 

Per iniciativa de l’Associació d’Artesans de Sants podem gaudir d’una mostra del 
que fan els i les artesanes del barri a casa, tot i que no sempre poden fer front a les 
despeses que suposa ser firandà. Aquest any hem vist la fira d’Artesans de Sants 
les setmanes abans de Nadal en comptes de l’habitual setmana prèvia a Reis: pel 
mateix preu podien estar-hi més dies, i per poder pagar llum, via pública i lloguer de 
parades han renunciat a les dates durant les quals des de fa quatre anys feien la 
fira. L’Anna, que fa bolsos i articles per a la llar, és una de les persones que han fet 
possible aquesta fira al barri. 


JORDINA SÀNCHEZ AMAT - SANTS 

Com va néixer l'associació (l'artesans? 

Vam fundar-la fa uns quatre anys amb un 
company artesà. Ens coneixíem de tota la 
vida del barri, i un dia ens vam adonar que 
fèiem fires a molts llocs de Catalunya, però 
que no en fèiem cap a Sants. Vam començar 
amb la fira de Nadal, i la idea era anar fent 
més coses. A l’hora de començar vam veure 
que necessitàvem ser una associació per 
poder demanar permisos a l’Ajuntament, i 
fer coses amb altres entitats. Com a asso¬ 
ciació que som tenen l’obligació de rebre’t i 
d’escoltar-te. La veritat és que de seguida ens 
van dir que els semblava bé la proposta, però 
havíem de seguir les seves condicions. 

A més, tots dos hem viscut molt el tema 
de la reconstrucció del barri després del 
franquisme. Vam viure molt la lluita del 
barri, dels nostres pares, l’associacionisme, 
per tenir escoles, parcs, biblioteques. Ens 
vam empassar totes les manifestacions i totes 
les històries que hi havia, vam anar a l’esco¬ 
la Guinbó, a la Barrufet... Això et dóna 
cultureta de barri, de voler fer coses per ell. 
Perquè nosaltres sempre ho muntem perquè 
ens agrada que el nostre barri tingui més 
vida. L’objectiu és, a part de vendre, oferir 
alguna cosa al barri, activitats per a nens i 
nenes, per exemple. 

Com valoreu aquest quatre anys? 

Molt bé, tot i que tot just acabem de 
començar. S’hi ha afegit molta gent, van 
apareixent artesans del barri. N’hi ha uns 
cinc que han anat venint a totes les fires, i es 
van afegint uns o altres depenent de la fira. 
Tanmateix, no és com a Gràcia que tenen des 
de fa molt temps la fira de Reis. Sí que va 
sortint gent, però de mica en mica. Som 
petitons encara. 


Com funciona l’associació? 

A cada fira proposem de participar-hi als 
diferents artesans que han col·laborat amb 
nosaltres, i també a gent nova, i sobretot 
del barri. El que cal és que compleixin una 
condició bàsica, que és que portin un pro¬ 
ducte artesà, és a dir que el facin ells amb 
les mans a partir d’una matèria primera... 
El mot artesania és perillós. Tu dius arte¬ 
sania i la gent ho confon una mica amb 
mercadillo. Procurem parlar de fira o mer¬ 
cat d’artesans, perquè l’artesania pot venir 
de l’índia, i ser molt maca, però no té ca¬ 
buda a una fira d’artesans, perquè el pro¬ 
ducte el presenta aquell que l’ha fet. A més 
a més, mirem de no repetir el producte, per 
evitar fer-nos competència. Cal vigilar-ho, 
perquè ens hi juguem molt. 

A part de la fira de Nadal creada per 
vosaltres, quines més hi ha al barri? 

La de Festa Major, que com és una època 
en què ens costa molt organitzar-ho, perquè 
és de molta feina, la preparem amb els Cas¬ 
tellers de Sants. En el cas de la festa del co¬ 
merç del carrer de Sants, van ser els co¬ 
merciants qui es van posar en contacte amb 
nosaltres, la qual cosa està molt bé, perquè 
semblaria que per la possible competència 
no hauria de ser així, però no va ser el cas. 

Quina rebuda teniu al barri? 

El que hem notat és que la gent ja ens ha¬ 
via vist en més ocasions, i llavors ja té més 
confiança, sap que et tornarà a veure, si te¬ 
nen algun problema saben a qui han de re¬ 
clamar. En saber que som del barri els dó¬ 
na més confiança. I sí que hi ha qui ens diu: 
“És molt car...”. Ja, però és que ens porta 
una feina. A mi m’han arribat a dir que “en 


Ikea es màs barato”. Però tu pensa: a la per¬ 
sona que ho fa, què li deuen pagar, llavors? 
Perquè jo sé el que costa l’estona que tar¬ 
des en fer cada cosa. 

Evidentment tots ho anem a comprar 
tot a tot arreu, però hem de ser conscients. 
Quan vaig a un Bershka i una samarreta 
que valia 15 euros te l’acabaven venent a 
2,5, significa que la persona que ho ha cu- 
sit ha cobrat una merda, i que hi ha uns in¬ 
termediaris que s’han fotut les botes, per¬ 
què ells no hi perden. 

Tot i això, hi ha molt poca gent que no 
ho entengui. D’això en parlem molt entre 
els artesans, és un tema recurrent: “Ami un 
dia em van dir...”. Però és millor deixar-los 
córrer; són una minoria. Perquè la gent que 
va a una fira d’artesans ja sap el que va a 
veure. 

Com vas decidir dedicar-te a això? 

Vaig estudiar disseny gràfic, i vaig tenir la 
sort de trobar una feina, just abans de les 
Olimpíades, època en què l’àmbit del dis¬ 
seny estava a l’alça. Els dos primers anys la 
feina tenia més relació amb l’artesania, era 
tot molt creatiu, les coses no es feien per or¬ 
dinador, eren més manuals. Després, vaig 
passar a una segona fase, més relacionada 
amb vendre el producte, i em va deixar 
d’interessar, em faltava la part manual. El 
disseny és creatiu, però estàs treballant per 
a algú altre. En canvi, dedicant-te a l’artesa¬ 
nia, estàs fent una coseta que farà servir la 
persona que te la compra, és més directe. 

Vaig estar un temps vagarejant, no 
sabia què fer, i llavors, amb la que ara és 
la meva sòcia, vam dir: “Fem alguna 
cosa”, i vam començar a vendre a alguna 
botiga, a anar a algunes fires. I quan 
comences, ja no pares. 

ACTIVITATS 


Dissabte 2 De febrer 
Carnestoltes 

21 h: Carnestoltes solidari 
amb l'educació llibertària, 
Espai Obert 

22 h: concert de Pirat’s 
Sound Sistema i Rumba de 
9, Casal de Joves de les 
Corts (c. Masferrer, 33) 

Cicle de cinema 

21.30 h: sala d’estudi de la 
biblioteca Vapor Vell 

DiuenDres 1 De iebrer 

Regreso al futuro 

DiuenDres 8 De febrer 

Willow 

DiuenDres 15 De febrer 


Dentro del laberínto 

DiuenDres 22 De iebrer 

Gremlins 

DiuenDres 29 De iebrer 

Cazafantasmas 

Dijous 1 De iebrer 
Presentació del nou disc de 
Ràbia Positiva 

19.30 h: presentació del disc 
i passi del documental 
Sentiment, compromís i 
acció, biblioteca Vapor Vell. 

Dissabte 9 De febrer 
Manifestació de suport a la 
lluita dels autobuseros 

18 h: plaça Universitat 


Dissabte 23 De iebrer 
Festival antifeixista 

20 h: concert de Non Servium, 
Tsunmai 08033 i Atrako a mano 
armada, Cotxeres de Sants 

Sopar solidari amb les 
multades de la Torreta 

21 h: Centre Social de Sants 

De I I al 29 De febrer 
Exposició “5 anys de la CAIEI i 
3 anys de l’AIS” 

Terra d’Escudella 

Diumenge 2 De març 
Calçotada del Casal 
Independentista de Sants 

14 h: plaça de Sants 


[ Can Vies Jocs Florals, 42 ] [ Centre Social de Sants oizineiies, 30 ] [ Casal Independentista Premià, 31 ] [ Espai Obert Violant d’Hongna, 71 ] [ La Ciutat Invisible Riego, 35 ] 

[ Terra d’escudella Premià, 20 ] [ Teteria Malea Riego, 16 ] [ Pim Pam Films Valladolid, 25 ] [ Castellers de Sants Vallespir, 28 www.borinots.org ] [ Diables de Sants www.diabiesdesants. org ] 
[ Ateneu Llibertari Maria Victòria, 10 ] [ Entropiactiva Socors, 7 ][ Sala Bahia oizineiies, 27 ] [ Germinal Rossend Arús, 47 ] [ Creación Positiva Sants, 2, Iria] 


































































